Dem- Carey Heywood – Bogtosset
Det er en sød lille historie der gudskelov er hurtigt læst.
Historien handler om Will og Sarah, der har fundet deres ståsted i livet sammen. Når man nu er gift og har købt hus, så mangler der næsten kun 1 ting- Børn. Men hvad nu hvis man ikke kan få nogle, hvad gør man så?
Det er essensen i bogen, og det fungerer også fint, men der er bare så mange sukkersøde kærlighedserklæringer at det bliver lidt for meget.
Det er sådan en skam at det skal male hele anmeldelsen, så her er det bedste i bogen set fra mit synspunkt.
Problematikken. Jeg syntes at det er et meget aktuelt emne, barnløshed. Det er ikke en ny problematik, og der kommer også nogle gode argumenter og synspunkter fra både den mandlige og kvindelige side.
Jeg syntes det er fedt at hun italesætter de problemer, man kan have ved at passe ind i skabelonen for det ”perfekte liv”.
Jeg syntes ikke at historien er dårlig, men den er lige rigeligt i den søde ende. Det hviner næsten i tænderne, og det er simpelthen for meget til min smag. Der er indlagt et par dramatiske drejninger, men slet ikke nok til at give lidt ligevægt.
Den kan sagtens læses, uden at have læst de 2 foregående bøger (hun og ham)
Dette er et anmeldereksemplar fra Palatium Books.
Tagged:	#anmeldereksemplar, #bogblogger, #bogtosset, #Palatium Books
Previous Post: Ægtepagten- Simona Ahrnstedt
Next Post: Løftet- Sue Moorcroft